Кирил Пенушлиски

**Кирил Илиев Пенушлиски** (15 ноември 1912 - 23 мај 2004) — македонски фолклорист, основоположник на оваа наука во Македонија.

Роден е во Солун на 15 ноември 1912 година. Татко му Илија бил трговец а мајката Катерина домаќинка. Завршил основно образование во родниот град, потоа гимназија во Скопје во 1931 година. Во 1938 година завршил Филозофски факултет, група Југословенска книжевност и докторирал на тема: „*Стефан Верковиќ - собирач на македонски народни умотворби*“ (1956 г.). За време на окупацијата активно бил вклучен во НОБ, (бил претседател на илегалниот НОО одбор на Скопје), а по војната работел на повеќе важни функции, во Министерството за трговија, генерален секретар на Универзитетот „Св. Кирил и Методиј“, професор на Филозофскиот, по 1974 година, во новиот Филолошки факултет, Декан на Филолошкиот факултет, Ректор на Скопскиот универзитет, член на Советот на републиката и др. Доктор по филолошки науки и основоположник на македонската фолклористика. Тој бил почесен член на ДПМ.

Пенушлиски е татко на ликовниот уметник Илија Пенушлиски.

## Творештво

* *Пословици* со Харалампие Поленаковиќ (1954),
* Марко К. Цепенков, *Македонски народни приказни*, три книги, (1958-9),
* Стефан И. Верковиќ, *Македонски народни песни* (1961),
* Миладиновци, *Зборник*, заедно со Димитар Митрев и Александар Спасов (1962),
* *Книга за Миладиновци*, заедно со Димитар Митрев и Александар Спасов(1962),
* *Народна поезија* (1964),
* *Народни приказни* (1964),
* *Црвен се бајрак развева* (1965),
* *Македонско народно творештво*, во десет книги, (1968-1973),
* *Волшебни приказни* (1968),
* *Јуначки песни* (1968),
* *Обредни и митолошки песни* (1968),
* *Ајдутски и револуционерни песни* , соработник Јован Бошковски, (1969),
* *Пословици и гатанки* (1969),
* *Преданија и легенди* (1969),
* уредник на *Љубовни народни песни*, избор и редакција Душко Наневски (1971),
* *Приказни за животни* (1973),
* *Битови приказни и анегдоти* (1973),
* *Трудови, семејни и хумористични песни* (1973),
* *Марко К. Цепенков, Македонски народни умотворби* во десет книги (1972), главен уредник, Блаже Ристовски, одговорен уредник и Томе Саздов, член на редакцијата,
* *Малешевски фолклор* (1980),
* *Македонски еротски приказни* (1981),
* *Македонски фолклор*(1981),
* *Светот на приказните на Марко К. Цепенков* (1982),
* *Гоце Делчев во фолклорот*, заедно со Танас Вражиновски (1983),
* *Марко Крале, легенда и стварност* (1983),
* *Македонски народни балади* (1983),
* Стефан И. Верковиќ, *Македонски народни умотворби* во пет книги (1985),
* *Болен Дојчин* (1986),
* *Богови и попови*, заедно со Танас Вражиновски (1987),

*Одбрани фолклористички трудови*, четири книги, (1988),

* Васил Икономов, *Старонародни песни и обичаи од Западна Македонија*, со Блаже Ристовски и Блаже Петровски, (1988),
* Марко К. Цепенков, *Македонски народни приказни* во пет книги (1989),
* *Народната култура на Егејска Македонија* (1992),
* *Фолклорни поетски мотиви* (1992),
* *Зборникот на Панајот Гиновски од Галичник* (1995),
* *Митот и фолклорот* (1996),
* Ѓорѓи Милошев, *Галички свадбарски народни песни* (1996),
* *Приказни за лисицата* (1997),
* *Македонски фолклор*, историски преглед, (1999)

Книги за деца:

*Јуначки мегдан* (1964)

*Итри, будалести и секакви* (1964).

## Надворешни врски
* Статија во Утрински весник  .
* Статија во Дневник .
* Кратка биографија  на страницата на Друштвото на писателите на Македонија.

## Извори
* Македонска енциклопедија, МАНУ, Скопје 2009, стр. 1132

Категорија:Луѓе од Солун
Категорија:Починати во 2004 година
Категорија:Македонски фолклористи
Категорија:Македонски универзитетски професори
Категорија:Македонски ректори
Категорија:Македонски декани
Категорија:Југословенски фолклористи
Категорија:Југословенски универзитетски професори
Категорија:Југословенски ректори
Категорија:Југословенски декани
Категорија:Учесници во НОБ
Категорија:Членови на ДПМ
Категорија:Апсолвенти на Филозофскиот факултет - Скопје
Категорија:Ректори на УКИМ
Категорија:Декани на Филолошкиот факултет „Блаже Конески“ - Скопје